מסמך זה הוא חומר גלם שנאסף על ידי התחקירנים והעורכים של התוכנית "חיים חדשים".

המסמך מיועד לגולשים אשר צפו בתוכנית ומעוניינים להעמיק או לקרוא את חומר הרקע אשר הוביל אותנו בבניית התוכנית. החומר נאסף ממקורות שונים ברחבי האינטרנט, מספרים, מקטעי וידאו ועוד.

ייתכן ובמסמך יימצאו שגיאות בהפניות למראה המקום או קישורים לא רלוונטיים, אך כאמור, הם רק נתנו לנו את ההשראה לכתיבת השאלות ושימשו אותנו כבסיס לייצור התוכן.
במידה והגעתם לכאן במקרה, מומלץ קודם לצפות בתוכניות "חיים חדשים" בקישור הבא: <http://www.kab.co.il/kabbalah/short/102412>

**חומר רקע לשיחה "חיים חדשים", מס' 271**

**להיות חלש**

**מטרות:**

* להבין את מכלול הגורמים שקובעים ומגדירים מיהו "חלש בחברה"
* להבין האם חלש זה תפיסה חברתית או הגדרה אובייקטיבית
* להבין האם הגדרת החלש זו הגדרה שהחברה נותנת לפרט או שהוא נותן לעצמו
* להבין את מקור הפחד מלהשתייך לאוכלוסיה החלשה
* להבין את הסיבה לבושה להשתייך לאוכלוסיה החלשה
* מהי התפיסה הנכונה של להיות חלש

**זרימת התכנית:**

* **מה זה חלש ומה עושה אותי חלש**
* **הפחד להיות חלש**
* **תפיסה נכונה של החלש**

**פתיחה:**

בימינו המצב הכלכלי לא כל כך טוב והאדם מאד פוחד ליפול לשכבות החלשות באוכלוסיה, אלה אנשים שמתקשים לתפקד בצורה נורמאטיבית ומהווים את החוליה החלשה בחברה שלנו הן בשל בעיה כלכלית/עוני, והן בשל מגבלות פיסיות רגשיות או שכליות (נכות, מוגבלויות, התמכרויות, זקנה וכו').

חלקם נולדו לתוך המצב הזה וחלקם נקלעו למצב הזה במהלך חייהם.

המציאות הכלכלית-חברתית מאד "שבירה" וכל אחד יכול ליפול ממציאות חיים "רגילה" למצב של חולשה, הן בשל תאונה, בעיה בריאותית, או פיטורין (בעיקר מעל גיל 45). זו חרדה שמנקרת בכולנו מדי פעם, כולנו מפחדים מהרגע שבו נהפוך להיות תלויים באחרים, שנרגיש "פגומים", לא מוצלחים.

אדם פוחד להגיע למצב שבו ישתייך לחלשים בחברה. נראה שיש הרבה היבטים לנושא של חלשים העיקרי בהם הוא ההיבט הכספי. מצד שני יש היבטים אחרים של חולשה כמו מחלה, מוגבלות וכו'. אבל יש הבדל בין  מוגבל עשיר למוגבל עני. לכן זה מוביל אותנו לשאלה הראשונה:

**מה זה חלש ומה עושה אותי חלש**

* **איך אנחנו מגדירים מישהו חלש בחברה?**
* **האם זה בעיקר עניין כספי?**

[**עוני**](http://he.wikipedia.org/wiki/%D7%A2%D7%95%D7%A0%D7%99)הוא אחד הקריטריונים החשובים להגדרת אוכלוסייה מוחלשת: מי שנולד במשפחה ענייה או בקהילה ענייה, יוצא לעולם עם נתוני פתיחה קשים, הגורמים לכך שאין הוא נהנה מ[שוויון הזדמנויות](http://he.wikipedia.org/w/index.php?title=%D7%A9%D7%95%D7%95%D7%99%D7%95%D7%9F_%D7%94%D7%96%D7%93%D7%9E%D7%A0%D7%95%D7%99%D7%95%D7%AA&action=edit&redlink=1) עם מי שנולד במשפחה מבוססת.

<http://he.wikipedia.org/wiki/%D7%90%D7%95%D7%9B%D7%9C%D7%95%D7%A1%D7%99%D7%99%D7%94_%D7%9E%D7%95%D7%97%D7%9C%D7%A9%D7%AA>

דוח העוני של ביטוח לאומי לשנת  2011: ב-2011 הצטרפו עוד 64,000 ישראלים למעגל העוני, הצטרפו 23.6 אלף ילדים למעגל העוני.  ב2011 היו בישראל 442,200 משפחות עניות, 1,838,600 בני אדם,  860,900 ילדים עניים

 <http://www.haaretz.co.il/news/education/1.1876255>

**בעלי מוגבלויות - נתונים ממחקר 2012 של ביטוח** לאומי:<http://brookdaleheb.jdc.org.il/_Uploads/PublicationsFiles/625-12-Adults-with-Disabilities-ES-HEB.pdf>

סוגי מוגבלויות: מוגבלות פיסית, נפשית, קוגניטיבית, ראיה, שמיעה, קשב וריכוז, מחלה כרונית (כמו סכרת, תסמונת תשישות כרונית ) .

24.7% מהאוכלוסיה בגיל העבודה הם בעלי מוגבלות בתחום אחד לפחות (כולל מוגבלות קלה). כלומר כמליון איש. אחוז המוגבלים עולה עם הגיל. 14% בגלאי 18-34, 28% בגילאי 35-54, 43% בגיל 55-67.

* **האם יש הבדל בין חלש כספית לחולשה בשל מוגבלות בריאותית/פיזית? מה ההבדל?**
* **האם זה תלוי במידת הנזקקות שלי לעזרה מאחרים?**
* **האם מוגבל שיש לו מספיק כסף לדאוג לעצמו לא יחשב חלש בעיני אחרים? אם כן אז מה הסיבה?**
* **האם יחשב כחלש בעיני עצמו?**
* **האם הכסף מקל את מידת "החולשה"?**

מצד אחד כולנו מפחדים מהרגע שבו נהפוך להיות תלויים באחרים, שנרגיש "פגומים", לא מוצלחים. ומצד שני אנחנו אדישים - מתרגשים מהסקרים שמתפרסמים על נתוני העוני למשך יום יומיים, וממשיכים הלאה בחיינו, כאילו כלום לא קרה, וזה לא יכול להיות קשור אלי.

* **איך אפשר להסביר את הסתירה הזאת ?**

כיום הרבה אנשים לא סוגרים את החודש ונעזרים המון בהורים כדי להמשיך להתקיים באותה רמת חיים. אבל בדר"כ כשמגיעים למצב שצריכים להיעזר במוסדות המדינה אני אחשב כאוכלוסיה חלשה בעיני אחרים ובעיני עצמי. ובמצב שאני נעזר בהורים אני נחשב ככל היותר לנתמך, אבל ודאי שלא אשתייך לאוכלוסיה החלשה. ובימינו זה כבר הפך להיות סטנדרטי ונורמלי להיעזר בהורים.

* **מדוע זה משנה אם העזרה שאני מקבל היא מבני משפחה או ממוסדות הציבור? למה זה משנה במי אני תלוי?**
* **עד כמה היחס של המטפל משפיע בתהליך הזה?**
* **האם היחס יכול להקל על תחושת ה"חולשה" שלי ? מה הסיבה?**
* **איך זה שההרגשה שלי תלויה דווקא בזה שמטפל בי ולא בי?**

יש שלב בחיים שזה בסדר להרוויח מעט ולהיות תלוי באחרים, במיוחד כשצעירים ואז לא נחשבים כאוכלוסיה חלשה ויש שלבים מאוחרים יותר שאם לא תוכל להסתדר בעצמך תיחשב אוכלוסיה חלשה.

* **האם חולשה נמדדת ביחס לשלב בו אני נמצא בחיים?**

אדם שחי בצמצום מבחירה ומעקרון או איזה אידאל לא יחשב אוכלוסיה חלשה כמו מישהו שנאלץ לחיות במצב כזה.

* **מדוע הבחירה במצב "החלש" משפיעה על ההשתייכות שלי לשכבה החלשה?**
* **האם האילוץ הוא חלק מהמאפיינים שלי כחלש? מדוע?**

רואים שיש עניין לא אובייקטיבי של השתייכות לשכבות החלשות. היום זקן נחשב כשייך לאוכלוסיות החלשות ובעבר הוא השתייך לזקני השבט החכמים.

* **חלש זה ביחס לחברה תמיד? או ביחס לעצמו?**
* **איך קרה השינוי הזה ביחס לזקנים? למה היום אנחנו תופסים אותם כנטל?**

**הפחד מלהיות חלש**

יש פחד גדול להפוך להיות חלק מהחלשים בחברה. פחד קיומי כלכלי, פחד להיות תלוי במישהו ולאבד חלק מהעצמאות, בושה, דימוי עצמי נמוך,הרגשה של "פגום" , לא מוצלח.

* **ממה נובע הפחד הגדול? מהשרידות עצמה או מהמעמד החברתי הנלווה אליה? מהבושה? מהערך העצמי?**
* **מה החלק של אי הוודאות בפחד להיות חלש ?**

היום הרבה אנשים מגיעים למצב שהם בשכבות החלשות למרות ששני ההורים במשפחה עובדים- זה כאילו לא תלוי במאמץ וביכולות שלי- חוסר אונים. אני עושה הכל בסדר ובכל זאת זה יכול לקרות לי. אחד הגורמים הגדולים לפחד הוא האי ודאות.

אף אחד לא רוצה לרדת למטה, באופן טבעי אנחנו רוצים יותר ולא פחות.

* **האם עצם התנועה למטה (המעבר ממעמד הביניים לעני, או מאדם מתפקד לנכה) המנוגדת לרצון הטבעי היא זו שמערערת אותנו?**

בסה"כ יש משהו מאד טבעי בשינויים. במיוחד בתקופה שבה אנחנו חיים שזה הקצב שלה, שום דבר לא נשאר קבוע לאורך זמן. הייתי מצפה שדווקא בתקופה כזאת האדם יקבל שינויים בצורה יותר טבעית וקלה, בין אם הם שינויים לטובה או שינויים לרעה מבחינתו. ועדיין שינוי מאד מפחיד אותנו, גם כשהוא לטובתנו (כמו חתונה, לידה) אך במיוחד כשהשינוי הוא לרעה, כמו במקרה שלנו, שאדם מפחד להפוך לחלש יותר.

* **למה אנחנו כל כך מפחדים משינוי ? ולמה אנחנו עושים מזה כזאת דרמה ?**

הרבה פעמים הפחד שיקרה משהו הרבה יותר חזק מהדבר עצמו. למשל: מחקר רחב היקף בארה"ב בדק את מצבם הנפשי והפיזי של 1,700 איש וגילה: אנשים שפחדו לאבד את מקום עבודתם דיווחו על בריאות לקויה ותסמיני דיכאון רבים יותר בהשוואה לאלה שפוטרו בפועל. [http://www.ynet.co.il/articles/0,7340,L-3808850,00.html](http://www.ynet.co.il/articles/0%2C7340%2CL-3808850%2C00.html)

* **מה הסיבה לכך? האם אנחנו מדמיינים מציאות יותר גרועה מזו שקיימת בפועל? האם אנחנו לא מעריכים נכון את הכוחות שלנו ואת היכולת להסתדר במצב החדש ?**

כיום אנחנו מנסים לאתר את החלשים עוד לפני שהם נולדים ולהמנע מלהביא אותם לעולם - נכות, פיגור …כולנו מכירים את ההרגשה הלא נוחה כשאנחנו עוברים ליד אדם נכה או מוגבל. וחס וחלילה שלי יהיה במשפחה אחד כזה. יש מקומות בעולם שמסתירים אותם (יפן).

* **מה כל כך מפחיד אותנו בהם?**
* **למה אנחנו עוברים ברחוב ומגניבים מבט לעבר נכה ומרגישים לא נח?**

יועץ לעסקים משפחתיים (אלי כהן): לעולם לא אשכח ראיון עם אחד מעשירי העולם, יהודי ישראלי המתגורר בארה"ב, שבמענה לשאלת המראיין ממה הוא מפחד ענה בקצרה שהוא מפחד מעוני. אם להודות על האמת, נדהמתי.

<http://www.hadracha.co.il/show_articles.php?id=28>

* **איך זה שגם עשירים מפחדים להיות עניים ?**

מידע וסקרים שמתפרסמים מדי פעם בתקשורת על אוכלוסיות חלשות כמו מצב העוני, סגירת מעונות למוגבלים וכו.. מסעירים אותנו ליום יומיים, ואח"כ כולנו שוכחים. כאילו זה בכלל לא קשור אלינו, רחוק מאיתנו מאד.

מנכ"ל ארגון לתת כותב בדוח העוני האחרון של הארגון לשנת 2012:

איך ייתכן שהעוני מצוי בכל המגזרים בחברה שלנו ומפושט לאורכה ולרוחבה של ישראל, ש־%72 מהעניים בגיל העבודה הם אנשים עובדים, שיותר מ־200,000 משפחות סובלות מאי ביטחון תזונתי ועדיין יש יותר מדי אנשים שמאמינים ש"המספרים מנופחים", שאין באמת "רעב" ושהעוני הוא בעיה של "ערבים וחרדים", של "בטלנים שלא רוצים לעבוד" ושל "הכסף השחור"?

<http://www.latet.org.il/_Uploads/163Latet-ProvertyReport2012_PreviewSpread.pdf> עמ 13.

* **למה אנחנו מתעלמים מהעובדות על עוני ועל חלשים?**
* **מדוע כל כך קשה לנו לראות את זה כמשהו שקרוב אלינו? מדוע אנחנו כל הזמן מרחיקים את זה מאיתנו? שלא יהיה, שלא יגע בנו.**

**תפיסה נכונה של החלש**

* **איך עלינו להתייחס בצורה נכונה למושג החלש בחברה?**
* **בהתאם לכך, איך עלינו להתייחס נכון לפחד שלנו מלהיות חלשים?**
* **האם נכון להתייחס לחולשה כאל חוזק? ובאיזה תנאים זה אפשרי?**

באופן טבעי אנחנו רוצים להיות יותר חזקים, כדי להבטיח לעצמנו חיים יותר טובים. ככה זה גם אצל החיות, החזק שורד.

* **אז איך אני יכול לקבל מצב שבו אני חלש ולהרגיש בו בטוח? זה מנוגד לחוקי החיים.**
* **איך האדם אמור להסתכל על עצמו כשהוא שייך לאוכלוסיה החלשה? מה הוא אמור להגיד לעצמו?**
* **איך אדם יכול להתגבר על הפחד מלהיות חלש?**